5. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.7906 της 1/11 Δεκ.1961 (ΦΕΚ  Β΄437) Περί των όρων και διατυπώσεων εξαγωγής προς επεξεργασίαν και επανεισαγωγήν εγχωρίων σισυροδερμάτων. Έχοντες υπ’ όψιν τας διατάξεις του άρθρ.8 του Νόμ.4055/1960 «περί τροποποιήσεως και συμπληρώσεως διατάξεών τινων της Τελωνειακής και Δασμολογικής Νομοθεσίας, κυρώσεως πράξεων του Υπουργικού Συμβουλίου, κλπ.» αποφασίζομεν: Άρθρ.1.-Δια την υποβολήν εις τον κατά τας διατάξεις της παρ.12 του άρθρ.3 του Κώδικος των Νόμων περί Τελωνειακού Δασμολογίου δασμόν, κατά την επανεισαγωγήν μετ’ επεξεργασίαν, επισκευήν ή βαφήν εκ του εξωτερικού σισυροδερμάτων, απαιτείται η τήρησις κατά την εξαγωγήν και επανεισαγωγήν των κάτωθι όρων και διατυπώσεων: 1)Η εξαγωγή των προς επεξεργασίαν, επισκευήν ή βαφήν σισυροδερμάτων δέον να διενεργήται υπό των ανεγνωρισμένων εκτροφέων γουνοπαραγωγών ζώων, του γεγονότος τούτου πιστοποιουμένου παρά της αρμοδίας υπηρεσίας του Υπουργείου Γεωργίας ως και υπό των ανεγνωρισμένων εμπόρων γουναρικών, των εγγεγραμμένων εις τα οικεία Επιμελητήρια. 2)Η εξαγωγή των ακατεργάστων σισυροδερμάτων προς επεξεργασίαν κλπ. και η επανεισαγωγή τούτων, ως επεσκευασμένων, επιτρέπεται μόνον διά του Τελωνείου Αθηνών και του Α΄Τελωνείου Θεσσαλονίκης. Οι δικαιούμενοι να εξαγάγωσιν εις την αλλοδαπήν σισυροδέρματα προς επεξεργασίαν και επανεισαγωγήν, δέον εις το κατατιθέμενον κατά την εξαγωγήν οικείον παραστατικόν τελωνειακόν έγγραφον να επισυνάπτωσι τα κάτωθι έγγραφα: α)Αίτησιν εις ην να αναφέρηται ο αριθμός των προς εξαγωγήν σισυροδερμάτων, το είδος αυτών, κατά πλήρη εμπορευματολογικήν περιγραφήν των, την αξίαν των κατά τεμάχιον, λεπτομερή περιγραφήν του είδους της επεξεργασίας εις ην πρόκειται να υποβληθώσιν (π.χ. προς δέψιν μόνον ή προς δέψιν και βαφήν ή προς δέψιν, βαφήν και ξύρισμα κ.ο.κ.ε.). β)Τιμολόγιον τεθεωρημένον παρά της οικείας Επιτροπής Τιμολογίου Εξαγωγής περί της αξίας κατά μονάδα (τεμάχιον) και εν συνόλω των εξαγομένων ακατεργάστων σισυροδερμάτων, νοουμένης ως τοιαύτης της τιμής χονδρικής πωλήσεως τοις μετρητοίς. γ)Βεβαίωσιν του παρά τω Υπουργείω Βιομηχανίας Συμβουλίου Βιομηχανίας, περί του εφικτού ή μη της επισκευής, επεξεργασίας ή βαφής εν Ελλάδι των εξαγομένων ακατεργάστων σισυροδερμάτων. δ)Έγκρισιν του Υπουργείου εμπορίου και αντίστοιχον άδειαν της Τραπέζης της Ελλάδος διά την από πλευράς συναλλαγματικών διατυπώσεων εξαγωγήν και επανεισαγωγήν των. (Αντί της σελ.501(α) Σελ.501(β) 205-075 Πρώτες ύλες Βυρσοδεψίας-Δέρματα 30.Η.ε.4-5 4)Η τελωνειακή Αρχή εξαγωγής επί τη βάσει των αναγραφομένων ή δηλουμένων υπό του εξαγωγέως εις το Τελωνειακόν παραστατικόν έγγραφον εξαγωγής και έχουσα υπ’ όψιν τα επισυναφθέντα αυτώ λοιπά έγγραφα, θα προέρχηται ακολούθως εις την επαλήθευσιν των εξαγομένων ακατεργάστων σισυροδερμάτων και την διαπίστωσιν του είδους και της αξίας αυτών, μη αποκλειομένης εν αμφισβητήσει, είτε ως προς το είδος, είτε ως προς την αξίαν, της διενεργείας σχετικής πραγματογνωμοσύνης επί τη βάσει των διατάξεων του Ν.Δ. της 23/4/1923 «περί εξαγωγικών τελών, κλπ.» ως ετροποποιήθη μεταγενεστέρως. 5)Περαιτέρω η Τελωνειακή αρχή εξαγωγής, επί τω τέλει της εξασφαλίσεως της ταυτότητος αυτών, θα επιθέτη κατά την εξαγωγήν των σφραγίδα, η οποία θα φέρει ακίδας, εις τρόπον ώστε δι’ αυτών να διαπεράται το δέρμα και να αποτυπώνται δια των αρχικών γραμμάτων η ένδειξις του Τελωνείου, μέσω του οποίου εγένετο η εξαγωγή και η λέξις ελευθέρα (π.χ. ΤΕΛ.ΑΘ.ΕΛ.). Προς αποφυγήν εξαλείψεως της ούτως επιτεθείσης διατρήτου σφραγίδος, κατά την επεξεργασίαν κλπ. των σισυροδερμάτων, αύτη θα επιτίθηται εις σημείον αυτών, όπερ θα υποδεικνύεται υπό του εξαγωγέος, δι’ υπευθύνου δηλώσεώς του, προσαρτωμένης και ταύτης απαραιτήτως εις το τελωνειακόν παραστατικόν εξαγωγής. 6)Κατά πάσαν τοιαύτην εξαγωγήν και εφ’ όσον κατά τας κειμένας διατάξεις προβλέπεται είσπραξις εξαγωγικών τελών, θα κατατίθεται τραπεζική εγγύησις, καλύπτουσα το ποσόν των τελών τούτων. Η εγγύησις αύτη θα λύηται κατά την επανεισαγωγήν των προς επεξεργασίαν κλπ. εξαχθέντων σισυροδερμάτων. 7)Περί της προσαρτήσεως των ως άνω εγγράφων εις το τελωνειακόν παραστατικόν εξαγωγής, ως και περί της επιθέσεως της διατρήτου σφραγίδος επί των εξαχθέντων σισυροδερμάτων θα συντάσσηται σχετική πράξις επί του παραστατικού τούτου υπό της Τελωνειακής Αρχής. Άρθρ.2.-1.Η επανεισαγωγή των κατά το προηγούμενον άρθρον σισυροδερμάτων θα ενεργήται πάντοτε υπό της Τελωνειακής Αρχής, μέσω της οποίας εγένετο η εξαγωγή, ήτοι της υπό της παρ.2 άρθρ.1. της παρούσης αποφάσεως προβλεπομένης, εις το οικείον δε τελωνειακόν παραστατικόν εισαγωγής θα επισυνάπτωνται: Σελ.502(β) 205-076 α)Αντίγραφον του Τελωνειακού παραστατικού εξαγωγής. β)Αντίγραφα των κατά την εξαγωγήν και επαναφοράν εκδοθέντων φορτωτικών εγγράφων και τιμολογίων. γ)Τιμολόγιον του οίκου του εξωτερικού, του ενεργήσαντος την επισκευήν, επεξεργασίαν ή βαφήν, αναφέρον το είδος της γενομένης επεξεργασίας κλπ., την καταβληθείσαν δι’ αυτήν αξίαν, δεόντως δε βεβαιωμένον ως προς την ακρίβειάν του παρά της κατά τόπον αρμοδίας Ελληνικής Προξενικής Αρχής ή εν ελλείψει τοιαύτης παρά του οικείου Εμπορικού Επιμελητηρίου της αλλοδαπής. 2.Η Τελωνειακή Αρχή εισαγωγής, επί τη βάσει των στοιχείων της προηγουμένης παραγράφου και της κατά την εξαγωγήν επιτεθείσης διατρήτου σφραγίδος, προσέτι δε, κατά την κρίσιν της ή διά πραγματογνωμοσύνης, θα προβαίνη εις τον έλεγχον της ταυτότητος των επανεισαγομένων σισυροδερμάτων προς τα εξαχθέντα και θα συντάσση σχετικήν πράξιν επί του τελωνειακού παραστατικού εισαγωγής (διασάφησις εισαγωγής), υπογραφομένου υπό του επόπτου ελεγκτηρίων, του ενεργήσαντος τον τελωνισμόν ελεγκτού και του Προϊσταμένου του Τελωνείου. 3.Κατά πάσαν περίπτωσιν σισυροδέρματα μη φέροντα κατά την επανεισαγωγήν των την διάτρητον σφραγίδα του Τελωνείου Εξαγωγής, θεωρούνται ως αλλοδαπά και υπόκεινται εις τους οικείους δασμούς εισαγωγής. Άρθρ.3.-Τα συμφώνως προς τους ανωτέρω ορισμούς εξαχθέντα σισυροδέρματα, ων αναγνωρίζεται η ταυτότης των κατά την επανεισαγωγήν των, θεωρούνται ως επανεισαγόμενα και υπόκεινται εις τους υπό της παρ.12 άρθρ.3 του Κ.Ν.Τ.Δ. προβλεπομένους δασμούς. Άρθρ.4.-Καταργείται η υπ’ αριθ.Δ.8514/12.12.60 απόφασις του Υπουργού Οικονομικών επί παρομοίου θέματος εκδοθείσα. 30.Η.ε.5 Πρώτες ύλες Βυρσοδεψίας-Δέρματα Δ.11149 της 16/21 Δεκ. 1963 (ΦΕΚ Β΄ 569) περί εισαγωγής επί προσωρινή ατελεία συσυροδερμάτων προς επεξεργασίαν και επανεξαγωγήν υπό των εν Καστορία βιομηχάνων και βιοτεχνών. Θ.2395/121 της 26 Μαΐου/3 Αυγ. 1964 (ΦΕΚ. Β΄ 304) περί εισαγωγής επί προσωρινή ατελεία σισυροδερμάτων προς επεξεργασίαν και επανεξαγωγήν υπό των εν Καστορία Βιομηχάνων και Βιοτεχνών. Καταργεί δια του άρθρ. 12 την υπ΄ αριθ. Δ 11149/1963, ανωτ. σελ. 590,04 (ε) Σ.665/20 της 28 Φεβρ./16 Μαρτ. 1968 (ΦΕΚ Β΄131) περί εισαγωγής επί προσωρινή ατελεία υπό των εν Καστοριά και Σιατίστη γουνοποιών, σισυροδερμάτων προς περαιτέρω επεξεργασίαν και κατασκευήν ετοίμων ειδών, εξαγομένων εις αλλοδαπήν. Κ.15124 της 27 Δεκ. 1968/18 Ιαν. 1969 (ΦΕΚ Β΄ 22) περί καθιερώσεως προσωρινής ατελείας πρώτων υλών δια την κατασκευήν υπό των εν Καστοριά και Σιατίστη γουνοποιών, μηλωτών, εξαγομένων εις αλλοδαπήν, συμπληρωθείσα δια της υπ΄αριθ.  Κ.5809/81 της 7/27 Οκτ. 1970 (ΦΕΚ Β΄761) Κ.13692/175 της 29 Νοεμ./11 Δεκ. 1972 (ΦΕΚ Β΄ 1076) περί εισαγωγής επί προσωρινή ατελεία σισυροδερμάτων και βοηθητικού υλικού δια την κατασκευήν ετοίμων ειδών εξαγομένων εις αλλοδαπήν. Ο.595/5 της 8/22 Ιαν. 1973 (ΦΕΚ Β΄74) περί εισαγωγής επί προσωρινή ατελεία ακατεργάστων δερμάτων γουνοφόρων και άλλων ζώων προς βυρσοδεψίαν και επανεξαγωγήν. Α.23059/748 π.ε. της 12/26 Ιαν. 1974 (ΦΕΚ Β΄ 85) περί επεκτάσεως εφαρμογής της υπ’ αριθ. Κ. 13692/175/29.11.72 κοινής αποφάσεως κ.λ.π. Ετροποποιήθη δια της υπ΄ αριθ. Δ. 2411/104 της 31 Μαρτ./16 Απρ. 1974 (ΦΕΚ Β΄ 455) Σ.26/54/1046 της 28 Ιουν./18 Ιουλ. 1974 (ΦΕΚ Β΄716) περί επεκτάσεως εφαρμογής της υπ΄ αριθ. Κ. 13692/175/29.11.72 κοινής αποφάσεως κλπ. Δ.339/19 της 17/25 Ιαν. 1975 (ΦΕΚ Β΄65) περί επεκτάσεως εφαρμογής της υπ΄ αριθ. Κ. 13692/ 175/29.11.1972 κοινής αποφάσεως κ.λ.π. Δ.817/125/3-23 Ιουν. 1983 (ΦΕΚ Β΄ 355) «Εισαγωγή με το καθεστώς της τελοιοποίησης για επανεξαγωγή σισυροδερμάτων και βοηθητικών υλικών για την κατασκευή έτοιμων ειδών, που προορίζονται για εξαγωγή», αποφ. Υπ. Εθν. Οικονομίας και Οικονομικών. 